Veilig sonbruin | rooi rose Veilig sonbruin | rooi rose
Dra jou korter rokkies of swembroek sonder om skaam te wees oor jou wit bene of lyf - sonder om jou self te verkool in die son. Selfverbruining of grimering is die antwoord. Deur Suzanne Kotzé. Hooffoto: iStock/ PeopleImages
As jy dadelik (of binne 'n paar uur), kleur wil hê en jy taamlik gemaklik is daarmee om selfverbruiningsprodukte aan te wend, is hierdie vir jou.
Begin so week voor die tyd en skrop jou lyf en bevogtig, sodat jou vel nie droog is nie (wat kan maak dat die selfverbruining streperig is).
Hoe meer jy meng en vryf, hoe beter is die kanse dat jy dit egalig aanwend.
'n Gekleurde produk is makliker om aan te wend, want dan kan jy sien waar jy meer of minder aangewend het.
Was na die tyd dadelik jou hande met warm, seperige water.
Wend dit saans aan nadat jy gebad of gestort het en dra donker nagkleure en wag so uur voordat jy in die bed klim.
As daar strepe is, wend 'n lyfskrob aan die area en smeer nog 'n ligte lagie aan.
'n Getinte lyfroom kan ook help om strepe weg te steek.
Hierdie produkte bevat minder van die bestanddeel wat kleur gee, en jou lyfkleur ontwikkel geleidelik. Foute is minder sigbaar en jy het meer beheer oor hoe donker of lig jy wil wees. Wend dit aan soos wat jy selfverbruiningsprodukte aanwend (nie soos lyfroom nie).
'n Goeie keuse as jy kleur wil hê, maar skrikkerig is vir selfverbruining. Hierdie is soos grimering vir jou lyf, en baie formules was ook nie af as jy swem nie. Ons hou van The Body Shop Honey Bronze Drops of Sun Holiday Glow. Jy gooi net 'n druppel (of meer as jy dit donkerder wil hê), hiervan by jou gewone room (gesig of lyf) vir 'n mooi mat kleur (geen blink deeltjie of oranje kleur nie).